Ger kevrennek - Wikipedia

# Ger kevrennek

### Diwar Wikipedia, an holloueziadur digor

Ur ger kevrennek zo anezhañ ur ger bet savet diwar daou pe vui a vorfemoù distag.

## [kemmañ] Doareoù kevrennadur pennañ

### [kemmañ] Kevrennadur pennek

An darn vrasañ eus ar gerioù kevrennek a vez savet diwar ur penn, da lâret eo an elfenn a ro ar ster ledan d'ar ger kevrennek, hag an elfennoù (spishaerion) all a dalvez da spishaat ster ar ger-se (saoz. 'modifiers'). Graet e vez pennek (saoz. endocentric) eus gerioù kevrennek a seurt-se rak tennañ a ra o ster o da ster d'an elfenn pennañ a zo enne. Da skwer e brezhoneg ti-post, hag a zo un ti (da lâret eo ur savadur) a dalvez da gas ha resev lizhiri (post). Un doare ti ispisial an hini eo.

### [kemmañ] Kevrennadur dibenn

Gerioù kevrennek all n'o deus penn ebet, avat ha ne c'heller ket divinout ster ar ger kevrennek en e bezh dre dielfennañ ster ar morfemoù a zo ennañ. Da skwer, e saozneg ar ger blue-collar ("micherour") n'eo nag ur seurt "gouzoug" (collar) nag un doare "glas" (blue). Hervez an termenadur o tont diwar ar sañskriteg e veze graet bahuvrihi eus seurt gerioù kevrennek. Hiriv e reer kentoc'h gant an dremenn kevrennadur dibenn (saoz. exocentric) o tiskwel n'o deus ar gerioù kevrennek-se penn yezhoniel ebet ha n deu ster ar ger eus er-maez eus ster ar morfemoù a zo ennañ.

Ouzhpenn-se ne denn ket dre ret rummad yezhadurel ar ger kevrennek da hini ebet eus rummadoù ar morfemoù a zo ennañ. Da skwer, e saozneg ur must-have a vez renket e-touez an anvioù-kadarn daoust ha m'emañ must ha have verboù o-daou.

Ret eo ivez ober an diforc'h etre ar c'hevrennadur diouzh un tu hag an deveradur, diouzh an tu all, e lec'h ma vez staget morfemoù stag (pe kengerioù) ouzh morfemoù distag .

## [kemmañ] Reolennoù ar c'hevrennadur

Meur a doare disheñvel zo da sevel gerioù kevrennek hervez ar yezhoù.

Er yezhoù dezrannel-rik ar gerioù kevrennek a zo anezhe heuliadoù elfennoù an eil war-lerc'h eben hep liamm na verk ebet kenetreze, da skwer ki-dour (ki + dour hep elfenn ebet all).

Er yezhoù sintezel, diouzh an tu all, e c'hell bezañ merket al liamm etre bep elfenn er ger kevrennek. En alamaneg, da skwer, ez eo merket evel genitivel an elfenn Kapitäns (<nominativel: Kapitän) er ger kevrennek Kapitänspatent evit diskwel ez eo penn ar ger kevrennek-an elfenn Patent ("lisañs")).

Techet e vez ar yezhoù enteuzel da grouiñ gerioù kevrennek hir-tre dre pegañ meur a vorfem an eil war lerc'h eben. Met gouest int ivez da sevel gerioù kevrennek hep ouzhpennañ seurt morfemù. Da skwer, ar ger japanek 神風 kamikaze a zo savet diwar daou anv-kadarn nemetken: kami ("doue; spered") ha kaze ("avel").

## [kemmañ] Doareoù kevrennadur

### [kemmañ] Kevrennadur anv-anv

An darn vrasañ eus yezhoù ar bed a implij anvioù-kadarn kevrennek hag a-wechoù ivez anvioù-gwan kevrennek. Lec'hiet e vez penn ur ger kevrennek hervez an doare ma vez techet ur yezh bennak da urzhiañ ar ar renadennoù e-keñver plas an arguzennoù pennañ (renadur ar penn). Diouzh un tu, ez eus yezhoù hag a zo techet da lakaat ar renadennoù da gentañ hag an arguzennoù pennañ (penn ar rannfrazenn) da heul (saoz. left-branching language), ha diouzh an tu all ez eus yezhoù all a ra ar c'hontrol-mik o lakaat ar renadennoù da heul ar penn]] (saoz. right-branching language). Da skwer:

  - Saozneg:
  the blue car (renadenn: blue + penn: car)

  - Portugaleg:
  o carro azu (penn carro + renadenn: azul)

Ret eo anzav, memestra, n'eo ket ket sklaer an traoù atav rak an darn-vrasañ eus yezhoù a bed a ra kentoc'h gant un urzh evit traoù zo dre vras met a c'hell ober gant un urzh kontrol evit traoù all. Gwir eo kement-mañ ivez evit ar reolennoù a dalvez da sevel gerioù kevrennek.

### [kemmañ] Kevrennadur verb-anv

Un doare ger kevrennek a gaver gwall alies e-touez holl yezhoù ar bed a vez savet diwar ur verb (dospleget peurliesañ evel-hen: trede gour unander en amzer a-vremañ) mui un anv-kadarn (alies a-walc'h liester, met ivez en unander a-wechoù).

Stank-tre e vez kavet seurt gerioù kevrennek, da skwer e spagnoleg rascacielos pe an italianeg grattacielo (hervez patrom ar saozneg skyscraper").

Ar saozneg, er c'hontrol, a ra kentoc'h gant un doare keverennadur verb-anv ispisial e lec'h ma vez enteuzet arguzenn ar verb er verb e-unan ha dioutañ e vez savet un anv-verb achuet e -ing (gerondivenn) evel breastfeeding, finger-pointing, hag all.

### [kemmañ] Araogennoù kevrennek

N'eo ket ral kavout araogennoù kevrennek savet diwar un anv-kadarn hag un araogenn pe ul lerc'henn (saoz. ) hervez ar yezh, da skwer:

  on top of (brezhoneg: araogenn + anv-kadarn (+araogenn))
  "war-c'horre" (brezhoneg: araogenn + anv-kadarn)
  no naka ni (japaneg: anv-kadarn + goudeenn).

### [kemmañ] Skwerioù all

- Brezhoneg:

  dourgi (liester amreizh: dourgon)
  ki-dour (liester reizh: chas-dour)
  beg-hir
  biñsaskell (pe "helikoptaer")
  marc'h-du

## [kemmañ] Gwelet ivez:

- Morfologiezh
- Morfem

Adtapet diwar "http://br.wikipedia.org../../../g/e/r/Ger_kevrennek.html"

Rummadoù ar bajenn: Geriaouiñ | Morfologiezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Deutsch
- English
- Esperanto
- Español
- Suomi
- Français
- Italiano
- 日本語
- Lojban
- Latina
- Nederlands
- Polski